PRITARTA

Klaipėdos miesto ikimokyklinio ugdymo meninio ugdymo mokytojų metodinio būrelio susirinkime 2019 m. gruodžio 9 d. protokolo

Nr. M30-8

PATVIRTINTA

Klaipėdos miesto pedagogų švietimo ir kultūros centro direktoriaus

2020 m. balandžio 9 d. įsakymu Nr. VI-28

**KLAIPĖDOS MIESTO IKIMOKYKLINIO UGDYMO ĮSTAIGŲ VAIKŲ IR JŲ ŠEIMŲ SAVIRAIŠKOS SKATINIMO PROJEKTO „KŪRYBIŠKA ŠEIMA“**

**NUOSTATAI**

**I SKYRIUS
BENDROSIOS NUOSTATOS**

1. Klaipėdos miesto ikimokyklinių įstaigų vaikų ir jų šeimų saviraiškos skatinimo projekto „Kūrybiška šeima“ (toliau – Projekto) nuostatai reglamentuoja Projekto tikslą, uždavinius, organizavimo tvarką.

2. Projektas organizuojamas reaguojant į aktualijas šalyje ir aplinkybes – karantine esančią Klaipėdos miesto ikimokyklinio ugdymo įstaigų mokytojų, tėvų bendruomenę ir šeimas. Nuotolinis ugdymas(is) šiuo metu kelia daug iššūkių tiek vaikams, tiek jų tėvams ir mokytojams. Pastariesiems, ugdantiems ikimokyklinio amžiaus vaikus, reikia išmanyti ir gerai apgalvoti, kaip sudominti vaikus ir įtraukti į veiklas, tęsiant tradicinių renginių šventimą, išlaikyti mažųjų dėmesį. Todėl svarbu telkti bendram darbui ikimokyklinių įstaigų bendruomenes, stiprinti mokytojų, vaikų ir tėvų ryšį bei visų komunikacinius gebėjimus virtualioje aplinkoje.

 3. Projektą organizuoja Klaipėdos pedagogų švietimo ir kultūros centras (toliau – PŠKC) ir ikimokyklinio ugdymo meninio ugdymo mokytojų metodinio būrelio (toliau – MB) tarybos nariai: Nijolė Pranevičienė, Daiva Šilinskienė, Daiva Šeštokienė.

 4. Projektą koordinuoja Klaipėdos miesto ikimokyklinių įstaigų meninio ugdymo mokytojų MB tarybos pirmininkė Vilma Einikienė, PŠKC metodininkė Silvija Simpukienė.

5. Projektas skirtas Tarptautinei šeimos dienai paminėti (gegužės 15 d.). Projekto trukmė: 2020 m. balandžio 15–gegužės 20 d.

II SKYRIUS
TIKSLAS IR UŽDAVINIAI

 6. Projekto veiklomis siekiama skatinti ikimokyklinio ir priešmokyklinio amžiaus vaikų ir jų tėvų saviraišką, plėtoti kūrybinį bendradarbiavimą, minint Tarptautinę šeimos dieną.

 7. Kurti ir / ar atlikti veiklas įgalinant įvairius gebėjimus dainuojant, šokant, muzikuojant instrumentais.

 8. Patirti šeimos bendrystės, kuriant ir / ar atliekant savo kūrinius bei pristatant (dainavimo, šokio, grojimo) džiaugsmą.

 9. Puoselėti kūrybiškumą ir aktyvinti vaikų, tėvų ir mokytojų tarpusavio bendradarbiavimą virtualioje aplinkoje.

III SKYRIUS
PROJEKTO DALYVIAI

 10. Projekte kviečiami dalyvauti Klaipėdos miesto ikimokyklinių ir priešmokyklinių ugdymo įstaigų grupių ugdytiniai ir jų tėvai.

 IV SKYRIUS

PROJEKTO ORGANIZAVIMO TVARKA

1. Projektas vykdomas 2020 m. balandžio 15–gegužės 20 d.
2. Vaikai drauge su savo šeimos nariais pasirinktinai paruošia muzikinį numerį:

12.1. atlieka pasirinkta technika tam tikro stiliaus mėgiamą dainą – savo kūrybos, lietuvių liaudies (žaidinimai, lopšinės ir pan.), lietuvių ar užsienio kompozitorių, *acapella* arba su fonograma ar gyvai pritarimu;

12.2. atlieka pasirinkta technika pagal pasirinktą muziką tam tikro stiliaus mėgiamą šokį – lietuvių liaudies ar kito stiliaus, savo sukurtą arba pagal kitų kompozicijas;

12.3. atlieka pasirinktą arba savo kūrybos muzikinį kūrinį ar kūrinių muzikines improvizacijas pasirinktu(-ais) instrumentu(-ais) (gali būti ir pačių pasigaminti muzikos instrumentai);

* 1. atlieka lankomos ugdymo įstaigos meninio ugdymo mokytojos paskirtą muzikinį numerį.
1. Pasirodymą nufilmuoja ir pateikia 1–2 min. trukmės filmuke (rekomenduojama mp4 formate).
2. 2020 m. balandžio 15–gegužės 20 d. siunčia sukurtą vaizdo įrašą atsakingam asmeniui el. paštu (vilmaein@gmail.com; sgdaiva@gmail.com; praneviciene@gmail.com; d.silinskiene@gmail.com), nurodydami mažųjų dalyvių vardą, pavardę, ugdymo įstaigą, grupę, kūrinio žanrą ir (pagal galimybes) autorių).

**V SKYRIUS**

**BAIGIAMOSIOS NUOSTATOS**

1. Dalyvavimas projekte reiškia dalyvių sutikimą, kad vaikai ir jų šeimos narių pasirodymai būtų filmuojami, filmuota medžiaga būtų dalinamasi (nepažeidžiant Bendrojo duomenų apsaugos reglamento nuostatų) organizatorių socialinio tinklo Facebook uždaroje grupėje.
2. Organizatoriai pasilieka teisę koreguoti projekto nuostatus.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_